Diari Oficial de la Generalitat Valenciana


Sumari del DOGV 4143, del 07-12-2001 (2001/11032)

Extracte de la Resolució Rectoral de 27.11.01, de remissió d'expedient i citació a comparèixer a les persones interessades en el procediment ordinari 309/01, seguit davant el Jutjat Contenciós Administratiu núm. 1 d'Elx.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4143

Data del DOGV
:   07-12-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/11683


Organisme emissor
:   Universitat Miguel Hernández d'Elx

Tipus de document
:   Extracte

Extracte de la Resolució Rectoral de 27.11.01, de remissió d'expedient i citació a comparèixer a les persones interessades en el procediment ordinari 309/01, seguit davant el Jutjat Contenciós Administratiu núm. 1 d'Elx. [2001/X11779]
  
Vista la citació a comparèixer formulada pel Jutjat Contenciós Administratiu núm. 1 d'Elx, en el recurs contenciós administratiu, procediment ordinari núm. 309-01, interposada per l'Associació Lliure de Membres de la Universitat Miguel Hernández d'Elx, contra la desestimació presumpta de la sol·licitud efectuada el 16 de maig de 2001, al rector de la Universitat Miguel Hernández, per tal que requerira el degà de la Facultat de Medicina que convocara eleccions a Junta de Facultat en el termini de 15 dies, del tenor literal següent:
  
«... Es considera interposat recurs contenciós administratiu pel lletrat Sr/a. Sevilla Merino, en la representació que té de l'Associació Lliure de Membres de la Universitat Miguel Hernández d'Elx, i en atenció d'això reclameu l'expedient administratiu, i a l'efecte lliureu atenta comunicació,......., dins del termini màxim i improrrogable de 20 dies....., dirigiu ofici a l'administració demandada,.... perquè procedisca a notificar la resolució en què se n'acorde la remissió a aquest jutjat i citar a comparèixer les persones interessades en l'expedient administratiu per tal que puguen personar-se en actuacions en el termini de nou dies...
  
Contra aquesta resolució, s'hi pot interposa recurs de súplica davant aquest jutjat en el termini de cinc dies».
  
Vistos els articles 48 i 49 de la Llei reguladora de la Jurisdicció Contenciosa Administrativa, de 13 de juliol de 1998, resolc:
  
Tenir per citada a comparèixer aquesta Administració en el recurs ordinari núm. 309-01, i en conseqüència:
  
Notificar les possibles persones interessades, si n'hi hagués, mitjançant la inserció en el DOGV de l'extracte de la present resolució, comunicar-los la iniciació del recurs contenciós administratiu, i citar-los a comparèixer per tal que puguen personar-se en el termini de nou dies des de la seua publicació, en les actuacions de recurs contenciós administratiu núm. 309-01, com a demandats, si els convé en dret, al Jutjat Contenciós Administratiu núm. 1 d'Elx, en la forma establerta en l'article 78 de la LCJCA, de la qual citació a comparèixer es deixarà constància en l'expedient.